Document ID: 32004D0835

KOMISIJOS SPRENDIMAS
2004 m. gruodžio 3 d.
patvirtinantis įmonių, prekiaujančių Bendrijoje naminiais paukščiais ir perinti skirtais kiaušiniais, patvirtinimo planus
(pranešta dokumentu Nr. K(2004) 4544)
(Tekstas svarbus EEE)
(2004/835/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (1), ypač į jos 3 straipsnio 2 ir 3 dalis,
kadangi:
(1)
Komisijos sprendimuose 92/139/EEB (2), 92/140/EEB (3), 92/141/EEB (4), 92/281/EEB (5), 92/282/EEB (6), 92/283/EEB (7), 92/342/EEB (8), 92/344/EEB (9), 92/345/EEB (10), 92/379/EEB (11), 92/480/EEB (12), 94/964/EB (13) ir 95/141/EB (14) patvirtinami įmonių, prekiaujančių Bendrijoje naminiais paukščiais ir perinimui skirtais kiaušiniais, planai, kuriuos pateikė Danija, Airija, Prancūzija, Jungtinė Karalystė, Portugalija, Nyderlandai, Vokietija, Graikija, Ispanija, Belgija, Italija, Suomija ir Švedija.
(2)
Atsižvelgiant į pokyčius naminių paukščių sektoriuje tų valstybių narių ir Austrijos buvo paprašyta atnaujinti savo planus ir juos dar kartą pateikti Komisijai.
(3)
Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija pateikė Komisijai įmonių, prekiaujančių Bendrijoje naminiais paukščiais ir perinimui skirtais kiaušiniais, patvirtinimo planus.
(4)
Tie planai atitinka Direktyvoje 90/539/EEB numatytus kriterijus ir, juos veiksmingai įgyvendinant, leidžia pasiekti norimų tikslų.
(5)
Siekiant Bendrijos teisės aktų aiškumo ir vienodumo, iš dalies pakeisti planai, kuriuos pateikė valstybės narės, bei planai, kuriuos pateikė naujosios valstybės narės ir Austrija, turėtų būti patvirtinti.
(6)
Todėl Sprendimai 92/139/EEB, 92/140/EEB, 92/141/EEB, 92/281/EEB, 92/282/EEB, 92/283/EEB, 92/342/EEB, 92/344/EEB, 92/345/EEB, 92/379/EEB, 92/480/EEB, 94/964/EB ir 95/141/EB turėtų būti atitinkamai panaikinti ir pakeisti šiuo sprendimu.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytų valstybių narių pateikti planai ir iš dalies pakeisti planai, skirti įmonių, prekiaujančių Bendrijoje naminiais paukščiais ir perinimui skirtais kiaušiniais, patvirtinimui yra patvirtinami.
2 straipsnis
Sprendimai 92/139/EEB, 92/140/EEB, 92/141/EEB, 92/281/EEB, 92/282/EEB, 92/283/EEB, 92/342/EEB, 92/344/EEB, 92/345/EEB, 92/379/EEB, 92/480/EEB, 94/964/EB ir 95/141/EB panaikinami.
3 straipsnis
Šis sprendimas skirtas valstybėms narėms.
Priimta Briuselyje, 2004 m. gruodžio 3 d.

Labels: 17
7
0
3
6
18
15